text: Kameraer på grænsen skal afsløre snyd
  01 april 2014 kl. 05.43
  Kameraer på grænsen med nummerpladekontrol og skrappere politiefterforskning bliver sat ind mod snyd og social dumping.
  Der er tale om fotoudstyr med automatisk nummerpladegenkendelse. Formålet er at undersøge, om en systematisk registrering af lastbilers nummerplader ved ind- og udkørsel af Danmark kan bidrage til en effektivisering af kontrolindsatsen.
  - Jeg håber, at forsøget kan bidrage positivt til politiets indsats mod ulovlig cabotagekørsel, siger trafikminister Magnus Heunicke (S). Jeg vil nu gå i dialog med transportbranchen, så vi kan finde de rigtige steder at stille udstyret op.
  - Politiet spiller en vigtig rolle i kontrollen med ulovlig cabotagekørsel. Derfor glæder det mig, at vi har fundet midler til øget efterforskning. Helt konkret skal pengene bruges på, at politiets to tungvognscentre hver ansætter en politiuddannet medarbejder med stærke efterforskningsmæssige kompetencer samt en meget erfaren jurist, siger Magnus Heunicke.
  